मंत्री मालवीय बोले- हमारा बस चले तो आज ही गहलोत के नाम पर वोट पड़वा लें
Rajasthan Minister Mahendrajeet Malviya Predicts Ashok Gehlot Become CM 4th Time गहलोत समर्थक मंत्री महेंद्र जीत सिंह मालवीय ने खुलकर अशोक गहलोत को चौथी बार सीएम बनाने की मांग उठाई है
आदिवासी इलाके में मुख्यमंत्री अशोक गहलोत का महंगाई राहत कैंपों के दौरे में सियासी शक्ति प्रदर्शन की झलक मिलनी शुरू हो गई है। गहलोत समर्थक मंत्री महेंद्रजीत सिंह मालवीय ने खुलकर अशोक गहलोत को चौथी बार सीएम बनाने की मांग उठाकर सियासी चर्चाएं छेड़ दी हैं। मालवीय ने तो यहां तक कह दिया उनका बस चले तो आज ही गहलोत के नाम की वोटिंग करवा लें। मालवीय बांसवाड़ा जिले में महंगाई राहत कैंप के बाद सीएम की सभा में बोल रहे थे।
मंत्री मालवीय ने कहा- आदिवासी समाज ने सीएम गहलोत को चौथी बार मुख्यमंत्री बनाने का वादा किया है। यहां की जनता कह रही है कि हम आपको चौथी बार मुख्यमंत्री बनाकर ही रहेंगे।
वोट चाहे अर्जुन बामणिया को दो या मुझे, सीएम तो गहलोत ही बनेंगे 
मालवीय ने स्थानीय भाषा में कहा- विरोधी पार्टी के लोग कितनी बातें कर लें लेकिन वोट कांग्रेस को देना है। वोट चाहे अर्जुन बामणिया को दोगे तो भी मुख्यमंत्री अशोक गहलोत ही बनेंगे। महेंद्रजीत मालवीय को वोट दोगे तो भी मुख्यमंत्री अशोक गहलोत बनेंगे। मैं पांच साल मंत्री बनूंगा।
बीजेपी का राज आ गया तो पेंशन, सिलेंडर, बीमा कुछ नहीं मिलेगा 
मालवीय ने सभा में जनता से कहा- ताली के साथ वोट भी देना। अगर बीजेपी का राज आ गया तो ये पांच सौ में गैस की टंकी, पेंशन , बीमा वगैरह कुछ नहीं मिलगा। बीजेपी आते ही सब बंद कर देगी। इन सब स्कीम्स को जारी रखना है तो वोट देना होगा। ऐसा नहीं हो कि खाए किसी का और गीत किसी और के गाएं।
सीएम की सभा में विरोधी मंत्री नजदीक आए लेकिन टॉप लेवल पर खींचतान
आदिवासी इलाके में बांसवाड़ा के अंबापुरा में हुई सीएम गहलोत की सभा में दो धुर विरोधी मंत्री अर्जुन बामणिया और म​हेंद्रजीत सिंह मालवीय चुनाव से पहले सियासी कुटुता छोड़कर एक नजर आए। इस इलाके में मालवीय और बामणिया के बीच वर्चस्व की जंग चलती है, लेकिन बामणिया के इलाके में हुई सभा में मालवीय ने सीएम की सभा में उनकी तारीफ करके कटुता मिटाने का मैसेज दिया।
गहलोत को चौथी बार सीएम बनाने का नारा देकर गुटबाजी,खींचतान को हवा 
कांग्रेस में अशोक गहलोत को चौथी बार सीएम बनाने का नारा सियासी खींचतान बढ़ाने वाला माना जा रहा है। सचिन पायलट खेमा इसका विरोध कर रहा है। चुनावों से पहले चेहरों की लड़ाई फिर शुरू हो गई है। मालवीय से पहले कई गहलोत समर्थक मंत्री विधायक भी इसी तरह के बयान दे चुके हैं। महंगाई राहत कैंप की सभा में गहलोत को चौथी बार सीएम बनाने की खुलकर आवाज उठाने को गहलोत के शक्ति प्रदर्शन से जोड़कर देखा जा रहा है। राजनीतिक जानकारों का मानना है कि गहलोत की आदिवासी इलाके में हुई इस सभा से स्थानीय नेताओं के मतभेद दूर करने का मैसेज भले चले जाए लेकिन टॉप लेवल भारी खींचतान होने की आहट शुरू हो गई है।
महंगाई राहत कैंपों में गहलोत खेमे को मौका 
महंगाई राहत कैंप सरकारी कार्यक्रम हैं, लेकिन इसके बाद होने वाली सभाएं राजनीतिक कार्यक्रम होते हैं। इस कार्यक्रम को डिजाइन इस तरह किया है कि महंगाई राहत कैंप के सरकारी कार्यक्रम के बगल में ही सीएम की सभा रखकर लाभार्थी सम्मेलन कर लिया जाता है। महंगाई राहत कैंपों के बाद होने वाली सभाओं में अब तक गहलोत खेमे के नेता ही हावी रहते आए हैं। इन कैंपों के जरिए गहलोत खेमा ही ​आगे दिख रहा है।
ये भी पढ़ें
भाजपा के महाघेराव में हंगामा, पुलिस से झड़प:राजेंद्र राठौड़ भड़के, कलेक्टर से बोले- सरकार के नौकर हो, कांग्रेस के नहीं'; VIDEO
सवाई माधोपुर में भाजपा के जनाक्रोश महाघेराव के दौरान जमकर हंगामा हुआ। कलेक्ट्रेट के अंदर जाने के दौरान पुलिस और नेताओं के बीच झड़प तक हो गई। इससे नाराज नेता प्रतिपक्ष राजेंद्र राठौड़ ने कलेक्टर सुरेश कुमार को जमकर खरी-खोटी सुनाई। राठौड़ ने कलेक्टर सुरेश कुमार को फटकार लगाते हुए सरकार के इशारों पर काम करने का आरोप लगाया। इसका एक वीडियो भी सामने आया है। (पूरी खबर पढ़ें)